CELEX: 62006CA0281
Language: fi
Date: 2007-12-18 00:00:00
Title: Asia C-281/06: Yhteisöjen tuomioistuimen tuomio (kolmas jaosto) 18.12.2007 (Bundesfinanzhofin (Saksa) esittämä ennakkoratkaisupyyntö) — Hans-Dieter Jundt ja Hedwig Jundt v. Finanzamt Offenburg (Palvelujen tarjoamisen vapaus — Sivutoiminen opetustoiminta — Korvauksen käsite — Kulukorvaus — Verovapautusta koskeva säännöstö — Edellytykset — Kotimaisen yliopiston maksama palkkio)

23.2.2008   
            
            
               FI
            
            
               Euroopan unionin virallinen lehti
            
            
               C 51/17
            
         Yhteisöjen tuomioistuimen tuomio (kolmas jaosto) 18.12.2007 (Bundesfinanzhofin (Saksa) esittämä ennakkoratkaisupyyntö) — Hans-Dieter Jundt ja Hedwig Jundt v. Finanzamt Offenburg
   (Asia C-281/06) (1)
   
   (Palvelujen tarjoamisen vapaus - Sivutoiminen opetustoiminta - ’Korvauksen’ käsite - Kulukorvaus - Verovapautusta koskeva säännöstö - Edellytykset - Kotimaisen yliopiston maksama palkkio)
   (2008/C 51/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantajat: Hans-Dieter Jundt ja Hedwig Jundt
   
      Vastaaja: Finanzamt Offenburg
   Oikeudenkäynnin kohde
   Ennakkoratkaisupyyntö — Bundesfinanzhof — EY 49 ja EY 149 artiklan tulkinta — Opetustoiminta, jota harjoitetaan sivutyönä julkisoikeudellisen oikeushenkilön (yliopisto) yhteydessä sellaista korvausta vastaan, joka voidaan katsoa kulukorvaukseksi — Kansallinen säännöstö, jolla tällaisia korvauksia koskeva verovapautus rajataan kyseisessä jäsenvaltiossa sijaitsevien julkisoikeudellisten oikeushenkilöiden maksamiin korvauksiin
   Tuomiolauselma
   
               1)
            
            
               Opetustoiminta, jota jäsenvaltiossa verovelvollinen henkilö harjoittaa toisessa jäsenvaltiossa sijaitsevan julkisoikeudellisen oikeushenkilön, tässä asiassa yliopiston palveluksessa, kuuluu EY 49 artiklan soveltamisalaan, vaikka sitä harjoitetaan sivutoimisesti ja lähes vapaaehtoistyönä.
            
         
               2)
            
            
               Palvelujen tarjoamisen vapauden rajoitus, joka muodostuu siitä, että kansallisessa säännöstössä rajataan tuloverosta myönnettävän verovapautuksen soveltaminen korvauksiin, jotka yliopistot, jotka ovat julkisoikeudellisia oikeushenkilöitä ja jotka sijaitsevat kyseisen valtion alueella, ovat maksaneet sivutoimisesti harjoitetusta opetustoiminnasta, ja evätään tämä vapautus silloin, kun korvauksen on maksanut toisessa jäsenvaltiossa sijaitseva yliopisto, ei ole perusteltu yleiseen etuun liittyvistä pakottavista syistä.
            
         
               3)
            
            
               Se, että jäsenvaltioilla on toimivalta järjestää itse koulutusjärjestelmänsä, ei voi tehdä kansallista säännöstöä, jolla rajataan verovapautuksen soveltaminen verovelvollisiin, jotka harjoittavat toimintaa kotimaisten julkisten yliopistojen palveluksessa tai niiden toimeksiannosta, yhteisön oikeuden mukaiseksi.
            
         
      (1)  EUVL C 224, 16.9.2006.